മഗ്ദെലന ആൻഡേഴ്സൺ (ജനാധിപത്യസോഷ്യലിസ്റ്റ്)

ഇവാ മഗ്ദലീന ആൻഡേഴ്സൺ (ജനനം 23 ജനുവരി 1967) ഒരു സ്വീഡിഷ് രാഷ്ട്രീയക്കാരിയും സാമ്പത്തിക വിദഗ്ധയുമാണ്, അവർ 2022 ഒക്ടോബർ മുതൽ പ്രതിപക്ഷ നേതാവായും 2021 മുതൽ സ്വീഡിഷ് സോഷ്യൽ ഡെമോക്രാറ്റിക് പാർട്ടിയുടെ നേതാവായും സേവനമനുഷ്ഠിച്ചിട്ടുണ്ട്. 2014 മുതൽ സ്റ്റോക്ക്‌ഹോം കൗണ്ടിയിലെ റിക്‌സ്‌ഡാഗിൽ അംഗമായി സേവനമനുഷ്ഠിച്ചിട്ടുണ്ട്. മുമ്പ് 2021 നവംബർ മുതൽ 2022 ഒക്ടോബർ വരെ സ്വീഡന്റെ പ്രധാനമന്ത്രിയായും 2014 മുതൽ 2021 വരെ ധനകാര്യ മന്ത്രിയായും 2020 മുതൽ 2022 വരെ ഇന്റർനാഷണൽ മോണിറ്ററി ആൻഡ് ഫിനാൻഷ്യൽ കമ്മിറ്റിയുടെ ചെയർമാനായും സേവനമനുഷ്ഠിച്ചു.

 ജീവിതരേഖ 
1992 മുതൽ 1995 വരെയുള്ള കാലങ്ങളിൽ ആൻഡേഴ്സൺ സ്റ്റോക്ക്‌ഹോം സ്കൂൾ ഓഫ് ഇക്കണോമിക്സിൽ നിന്നും സാമ്പത്തിക ശാസ്ത്രം പഠിക്കുകയും അവിയെ നിന്നു തന്നെ സാമ്പത്തിക ശാസ്ത്രത്തിൽ ബിരുദം നേടുകയും ചെയ്തു. 1995 ജനുവരി  മുതൽ 1995 ജൂൺ  വരെയുള്ള കാലയളവിൽ അവൾ ഹാർവാർഡ് സർവകലാശാലയിൽ നിന്നും പരിശീലനം നേടി.

 രാഷ്ടീയം 
1996 മുതൽ 1998 വരെ പ്രധാനമന്ത്രിയുടെ ഓഫീസിൽ രാഷ്ട്രീയ ഉപദേഷ്ടാവായും 1998 മുതൽ 2004 വരെ ആസൂത്രണം ഡയറക്ടറായും  ജോലി ചെയ്തു. അവൾ  2004 മുതൽ 2006 വരെ ഫിനാൻസ് മന്ത്രാലയത്തിലെ സംസ്ഥാന സെക്രട്ടറി ആയിരുന്നു.  2007 മുതൽ 2009 വരെ മോണ സാലിൻ എന്ന സ്വീഡിഷ് രാഷ്ട്രീയ പാർട്ടി നേതാവിന്റെ ആഭ്യന്തര നയ ഉപദേശയായിരുന്നു. 2009 മുതൽ 2012 വരെ സ്വീഡിഷ് നികുതി ഏജൻസിയുടെ ചീഫ് ഡയറക്ടർ ആയിരുന്നു. റൈൻഫിൽഡെറ്റ് മന്ത്രിസഭ ആണ് മഗ്ദെലന ആൻഡേഴ്സണെ സ്വീഡിഷ് നികുതി ഏജൻസിയുടെ ചീഫ് ഡയറക്ടറായി നിയമിച്ചത്. 2021 നവംബറിൽ, അവർ സ്വീഡിഷ് സോഷ്യൽ ഡെമോക്രാറ്റിക് വർക്കേഴ്‌സ് പാർട്ടിയുടെ ഫസ്റ്റ് സെക്രട്ടറിയായി നിയമിതയായി, പാർട്ടിയെ നയിക്കുന്ന രണ്ടാമത്തെ വനിതയും, സ്റ്റെഫാൻ ലോഫ്‌വെന്റെ രാജിക്ക് ശേഷം സ്വീഡൻ പ്രധാനമന്ത്രിയായ ആദ്യ വനിതയും. 

സാമ്പത്തികശാസ്ത്രത്തിൽ പ്രൊഫസറായ റിച്ചാർഡ് ഫ്രിബെർഗ്ഗിനെയാണ് ആൻഡേഴ്സൺ വിവാഹയെയ്തത്. 

 അവലംബം 
 Dagens Nyheter, 5 April 2012, page 21
 CV - Magdalena Andersson at the Swedish Social Democratic Party , läst 2013-11-24
വർഗ്ഗം:1967-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സാമ്പത്തിക വിദഗ്ദ്ധർ